Diari Oficial de la Generalitat Valenciana


Sumari del DOGV 9619, del 16-06-2023 (2023/6781)

RESOLUCIÓ de 29 de desembre de 2022, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, de la concessió d'ajudes al lloguer d'habitatge i ajudes al lloguer d'habitatge per a joves, a conseqüència de la rectificació d'ofici d'errades materials de la Resolució de 30 de desembre de 2020, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, complementària de la Resolució de 29 de desembre de 2020, i convocades mitjançant la Resolució de 20 de febrer de 2020, d'aquesta direcció general, corresponents al Programa d'ajudes al lloguer per a l'exercici 2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9619

Data del DOGV
:   16-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6781


Data del document
:   29-12-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 29 de desembre de 2022, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, de la concessió d'ajudes al lloguer d'habitatge i ajudes al lloguer d'habitatge per a joves, a conseqüència de la rectificació d'ofici d'errades materials de la Resolució de 30 de desembre de 2020, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, complementària de la Resolució de 29 de desembre de 2020, i convocades mitjançant la Resolució de 20 de febrer de 2020, d'aquesta direcció general, corresponents al Programa d'ajudes al lloguer per a l'exercici 2020. [2023/6781]  
  
  
Vistes les sol·licituds presentades, i vistos els antecedents que consten en la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, resulten els següents  
  
Antecedents de fet  
Primer. Mitjançant Resolució de 20 de febrer de 2020, de la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, es convoquen per a l'exercici 2020 les ajudes del Programa d'ajudes al lloguer d'habitatge, corresponents al Pla estatal d'habitatge 2018-2021 (DOGV 9103, 09.06.2021).  
Aquesta resolució es dicta de conformitat amb l'Ordre 3/2021, de 13 de maig, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió d'ajudes del Programa d'ajudes al lloguer d'habitatges i del Programa d'ajudes al lloguer per a joves, corresponents al Pla estatal d'habitatge 2018-2021 (DOGV 9088, 20.05.2021).  
  
Segon. Per Resolució de 29 de desembre de 2020 es concedeixen i deneguen les ajudes al lloguer d'habitatge i al lloguer per a joves convocades mitjançant Resolució de 20 de febrer de 2020, de la mateixa direcció general, que corresponen al Programa d'ajudes de lloguer d'habitatge per a l'exercici 2020, amb càrrec als pressupostos de la Generalitat, posteriorment es publica la Resolució de data 30 de desembre de 2020, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana (DOGV 8989, 05.01.2020), complementària de la primera. Es concedeixen les ajudes, una vegada transcorregut el termini per a formular al·legacions, completar o esmenar la sol·licitud i documentació presentada, i tenint en compte el límit de crèdit disponible a càrrec de la Generalitat, a 9.017 beneficiaris de les ajudes de lloguer i a 3.471 beneficiaris de les ajudes al lloguer per a joves que havien aportat la documentació completa i que complien amb els requisits establits en l'Ordre 5/2018, de 25 de juny, i en la resolució complementària a 3.326 beneficiaris de les ajudes de lloguer i a 220 beneficiaris de les ajudes al lloguer per a joves.  
  
En l'apartat tercer de la primera resolució es deneguen sol·licituds de persones o unitats de convivència, per incompliment dels requisits establits en les bases de la convocatòria.  
Tercer. Revisats els expedients amb ajuda concedida, així com les sol·licituds presentades, s'han detectat determinats errors en la resolució adoptada. En alguns casos, no es va tindre en compte, per error, la totalitat de la documentació aportada per alguns peticionaris en el moment de la resolució d'aquestes ajudes, resultant així que a aquests expedients se'ls va declarar desistits per no haver aportat la documentació requerida en el seu moment. D'altra banda, en determinats expedients, a causa d'un error en l'aplicació informàtica utilitzada per a la recepció i gestió de les ajudes, es van produir determinades incidències i no es va gravar correctament el càlcul de l'ajuda pels imports corresponents.  
En conseqüència, aquests sol·licitants van quedar fora del «Llistat de persones o unitats de convivència beneficiàries de les ajudes al lloguer d'habitatge», contingut en l'annex primer de la resolució de la convocatòria.  
A més, es van produir errors en determinats expedients, a causa d'una fallada en l'aplicació comptable informàtica en relació amb l'alta de manteniment de tercers. Per tant, aquests expedients no van poder ser comptabilitzats, i van quedar fora de la concessió de l'ajuda. Finalment, també es van produir diverses disfuncions en determinades validacions, igualment, no imputables a les persones beneficiàries i, a causa d'això, van quedar excloses com a tals.  
D'acord amb la Llei 39/2015, d'1 d'octubre, del procediment administratiu comú de les administracions públiques, que en el seu article 109 regula la revocació d'actes i rectificació d'errors, és procedent rectificar d'ofici els errors materials, de fet o aritmètics existents que han sigut detectats, revisant i actualitzant tots els expedients amb aquesta particularitat, i, si és el cas, calculant l'import de l'ajuda que s'ha d'estimar dels expedients en els quals va ocórrer un error en l'enregistrament del càlcul d'aquest import.  
Quart. Reunit l'òrgan col·legiat en data 23 de desembre 2022, integrat per les persones titulars de la Subdirecció General d'Emergència Residencial, Funció Social de l'Habitatge i Observatori de l'Hàbitat i Segregació Urbana; la cap del Servei d'Emergència Residencial, Funció Social de l'Habitatge i Observatori de l'Hàbitat i Segregació Urbana; la cap del Servei de Règim Jurídic i Planificació Econòmica, la cap del Servei Territorial d'Habitatge i Arquitectura Bioclimàtica d'Alacant; la cap del Servei Territorial d'Habitatge i Arquitectura Bioclimàtica de Castelló i per absència del cap del Servei Territorial d'Habitatge i Arquitectura Bioclimàtica de València, el cap de Secció de Rehabilitació; segons el que es preveu en la base onzena de l'Ordre 3/2021, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, per la qual s'aproven les bases reguladores del Programa d'ajudes al lloguer d'habitatges i del Programa d'ajudes al lloguer per a joves, corresponents al Pla estatal d'habitatge 2018-2021 i la Resolució de data 20 de febrer de 2020, de la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, per la qual es convoquen aquestes ajudes per a l'exercici 2020; es procedeix a la correcció dels errors detectats i es formula la corresponent proposta de resolució de conformitat amb l'acta de la sessió alçada a aquest efecte.  
  
  
  
Fonaments de dret  
Primer. És competent per a resoldre la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, d'acord amb el que s'estableix en la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria i de conformitat amb l'article 11 del Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica.  
  
Segon. D'acord amb la Llei 39/2015, d'1 d'octubre, del procediment administratiu comú de les administracions públiques, que en el seu article 109 regula la revocació d'actes i rectificació d'errors, és procedent rectificar d'ofici els errors materials, de fet o aritmètics existents que han sigut detectats, revisant i actualitzant tots els expedients amb aquesta particularitat, i, si és el cas, calculant l'import de l'ajuda que s'ha d'estimar dels expedients en els quals va ocórrer un error en l'enregistrament del càlcul d'aquest import.  
  
Vista l'acta de la reunió de l'òrgan col·legiat i la proposta de Resolució de data 23 de desembre de 2022, la Llei 39/2015, d'1 d'octubre, del procediment administratiu comú de les administracions públiques, i altra normativa de necessària i pertinent aplicació, resolc:  
  
  
Únic  
Concedir amb càrrec al pressupost de la Generalitat 2022, aplicació pressupostària 89.16.87.985.78, línia S8286000, «Pla estatal d'habitatge 2018-2021», capítol IV, un import total de 88.023,82 (huitanta-huit mil vint-i-tres euros amb huitanta-dos cèntims), per rectificació d'ofici d'errors materials de la Resolució de 29 de desembre de 2020, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, convocades mitjançant Resolució de 20 de febrer de 2020 d'aquesta direcció general, corresponents al programa d'ajudes al lloguer per a l'exercici 2020.  
  
Es detalla a continuació la llista de persones beneficiàries que es proposa per a l'adjudicació de l'ajuda sol·licitada, així com l'import de l'ajuda concedida.  
  
  
Contra la present resolució, que posa fi a la via administrativa, es podrà interposar potestativament un recurs de reposició davant el secretari autonòmic d'Habitatge i Funció Social, d'acord amb el resolc primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes a comptar des de l'endemà de la seua publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que s'estableix en els articles 10, 14 i 46 de la Llei reguladora de la jurisdicció contenciosa administrativa.  
  
València, 29 de desembre de 2022.- La directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana: Pura Peris García.